cyanic-selkie/wikianc huggingface dataset:
Herakl (cizgi film, 1997)
Herakl - 1997-ci il məhsulu olan amerikan musiqili fantastik animasiya. Disney renessansı dövründə çəkilən 8-ci animasiyadır. Cizgi film yunan mifologiyasında mühüm yerə sahib olan Heraklın macəralarından bəhs edir.
Gedişat
Baş tanrı Zevs və onun arvadı Heranın Herakl adında bir oğlu olur. Digər tanrılar sevincliykən Zevsin narazı və paxıl qardaşı Aid Zevsi devirmək və Olimpi idarə etmək üçün planlar qurur. Yardım üçün gələcəyə baxan Aid 18 il içində planetlərin paradının titanları Olimpi fəth etmək üçün sərbəst bıraxacağını, ancaq Heraklın onları durduracağını öyrənir. Aid iblis nökərlərinə - Ağrı və Panikə Heraklı tanrı ölümsüzlüyündən məhrum edə biləcək şərbət verərək onları Heraklı öldürmələri üçün göndərir. İkili Heraklı qaçırdır və onu şərbətlə bəsləmək üçün vadiyə aparır. Amma Herakl şərbətin son damcısını içməmişdən əvvəl kəndli Amfitryon və arvadı Alkemen iblislərin yaxınından keçərək onları qorxudub əllərindəki şərbət qabını sırdırmalarına səbəb olurlar. Beləcə Herakl ölümsüzlükdən məhrum olur, amma tanrısal gücünü qoruyur. Ağrı və Panik ilan cildində Heraklı öldürməyə çalışır, amma Herakı asanlıqla onların öhdəsindən gəlir. Ağrı və Panik uğursuzluqlarını Aidə bildirməməyə qərar verirlər.
İllər sonra gənc Herakl gücünü idarə edə bilmədiyi üçün insanlar arasında tək qalır. Ailəsi onun yanında tapdıqları Olimp boyunbağını ona göstərəndən sonra Herakl cavabları tapmaq üçün Zevs məbədinə getməli olduğuna qərar verir. Ora çatanda məbəddəki Zevs heykəli canlanır və Herakla əgər əsl qəhrəman olsa, tanrılığını yenidən qazana biləcəyini deyir. Zevs Herakla uşaqlıq dostu Peqasusu da verir və qəhrəman təlimçiliyi ilə məşhur Filin yanına göndərir. Heç bir tələbəsi göydə topa ulduz qazana bilmədiyi üçün Fil çoxdan idi ki, qəhrəman öyrətmirdi. Amma Zevs Fili Heraklı öyrətməsi üçün məcbur edir. Təlimi tamamladıqdan sonra Fil və Herakl Tebesəyə doğru yola çıxır. Yolda Herakl haytavr Nessusdan qurtardığı qız Meqara (Meq) ilə tanış olur. Herakl və digərləri getdikdən sonra Meqin Aidin xidmətində olması üzə çıxır. Meq keçmiş sevgilisini qurtarmaq üçün ruhunu Aidə satmışdı. Meq Herakl ilə qarşılaşmasından danışanda Aid başa düşür ki, Ağrı və Panik onu aldadıb. Onları cəzalandırdıqdan sonra Heraklı məhv etmək üçün planlar qurmağa başlayır.
Tebesə gələn Herakl yerli xalq tərəfindən şübhəylə qarşılanır. Elə bu anda Meq ortaya çıxır və iki uşağın vadidə böyük bir qayanın altında qaldıqlarını, oradan çıxa bilmədiklərini deyir. Herakl gedib qayanı qaldırır, amma uşaqların əslində şəkil dəyişdirmiş Ağrı və Panik olduğunu bilmir. Beləliklə, Ağrı və Panik Herakl vasitəsilə Pifonu sərbəst buraxmış oldular. Amma Herakl Pifonu məğlub edir və məşhur qəhrəman olur. Bundan sonra Herakl Aid tərəfindən göndərilən bir çox məxluqa qalib gələrək məşhurluğunu və sərvətini artırır. Zevs Herakla hələ "əsl" qhrəman olmadığı deyir və bunun nə mənaya gəldiyini açıqlamağı rədd edir. Məyus olan və xəyal qırıqlığına uğrayan Herakl Meqə daha da yaxınlaşmağa başlayır. Meq başa düşür ki, Herakl ona vurulub. Aid bunu öyrənir və Meqi əsir tutaraq Heraklı güclərini bir günlüyə verməsinə məcbur edir. Herakl Meqə zərər dəyməməsi üçün bunu qəbul edir. Sonrasında Aid Meqin ən başdan onun üçün çalışdığını açıqlayır. Herakl böyük zərbə almış olur.
Aid Olimpə dırmanan və tanrılara qalib gələn titanları sərbəst buraxır. Siklop isə Heraklı öldürmək üçün Tebesə gedir. Herakl təpəgözü udmaq üçün ağlını işlədir. Ancaq Meq Heraklı üstünə düşən sütundan qurtarmaq üçün ölümçül yaralanır. Beləliklə. Aidin Meqin zərər görməyəcəyi haqqında sözü əksini tapmamış olur. Beləcə Herakl gücünü yenidən qazanır. Herakl və Peqasus titanları məğlub edəcəkləri Olimpə qalxır. Amma Meq Herakl dönmədən ölür.
Herakl yeraltı dünyasına gedir və Meqin ruhunu qurtarmaq üçün ruh çayına tullanır. Bu, bir ölümlü üçün ölümcül hərəkətdir. Amma sevgi üçün özünü fəda etmək istəyi Heraklın itirdiyi tanrılığa yenidən qovuşması üçün yetərli olur. Herakl Meqin ruhuyla birlikdə ordan çıxır və Aidi ora tullayır. Meqi canlandırdıqdan sonra Meq və Herakl Olimpə çağrılır. Zevs ilə Hera oğullarına özünü artıq sübut etdiyini və burada qalmasını istəyirlər. Ancaq Herakl Olimpdə tanrılarla birlikdə yaşamaq yerinə Meq ilə Dünyada qalmaq istəyir. Herakl və dostları Zevsin Heraklın şərəfinə topa ulduz yaratmasına tamaşa edərkən evə qayıdırlar.
Damlonq adası
Damlonq adası, bəzən İl Plat — Cənubi Çin dənizinə daxil olan, Siam körfəzində yerləşən ada. Ada Kamboca sahillərindən 54 km aralıda yerləşir. İnzibati cəhətdən Kamponqsaom vilayəti ərazisinə daxildir. Damlonq, Muy, Piy və Tut, üstəlik yaxınlıqda yerləşən Tanq adası ilə birlikdə rus iş adamı Sergey Polonski tərəfindən icarəyə götürülmüşdür. O, "Arxipelaq" layihəsini və turizmi inkişaf etdirmək məqsədi ilə bu addımı atmışdır.
Coğrafiya
Ada qədim suxurlardan təşkil olunmuşdur. Zolaq şəkildə keçilməz cəngəlliklərlə, örtülüdür. Adanın sahilləri əsasən qaya materiallarından təşkil olunmuşdur. Qərb hissəsndə elədə böyük olmayan çimərlik vardır. 1,3 km qərbində Tut adası, 2,2 km şimalında isə Tanq adası qərarlaşır. Şərq hissəsində Kox Muy və Kox Piy adası mövcuddur ki, onlarda müvafiq olaraq 6,2 və 7,4 km məsafədə yerləşir.
Tarixi
Damlonq adası digər qonşu adalar kimi Vyetnam müharibəsi zamanı ciddi zərər görmüşdür. 12 may 1975-ci ildə amerikan ticarət gəmisi "Mayaques" (Mayagüez) Kamboca sularından keçərkən "qırmızı kxmerlərin" patrul katerləri tərəfindən saxlanılır. Bu hadisə Kamoca hökumətinin Pol Potu işgal etməsindən bir, Vyetnam müharibəsinin bitməsindən isə iki həftə donra baş vermişdir. Gəmi yedəyə alınaraq materik sahilinə aparılır, ekipaj üzvləri isə saxlanılır.
ABŞ hökuməti üçün bu santi bir təhtid idi. Üstəlik o bölgədə bir müharibəni uduzmuşdu. Bu səbəbdən dərhal hərbi əməliyyatların başlanması görərişi verilir. Hədəf heyətin azad edilməsi olur. Amerika aviasiyası dərhal bölgədə olan katerləri bombalayır. Hədəf isə mayeriklə adalar arasında ılaqənin kəsilməsi olur. Hərbi əməliyyatların gedişində 15 əsgər ölür və 3 əsgər isə iktin düşür. Ümumilikdə isə əməliyyatlarda Taylandda helikopter qəzasında ölənlərlə birlikdə itki sayı 23 olmuşdur. Onların xatirəsi Vaşinqtonda Vyetnam müharibəsi memarialında əbədiləşdirilmişdir. Döyüşdə ölənlərin böyük qismi Tanq adasının şərqində helikopterdə vurulmuşlardır.
Yaşayış yerləri və infrastruktur
Adada hansısa infrastruktur yoxdur. Belə ki, adaya bu yaxınlara qədər nadir hallarda insan ayağı dəyirdi. Adada yaşayış olmamışdır. Ancaq 2015-ci ildə adaların inkişaf planına əsasən burada otel və dayvinq-klub inşa edilmişdir. Planlarda isə burada suni rifin yaradılması və mübaribədən xatirə olaraq bir müharibə muzeyi yaradılması düşünülür.
Pearl Jam
Pearl Jam — Seattle, Vaşinqton mənşəli bir rok qrupudur.
Qrup haqqında
Pearl Jam ilk olaraq Seattle'da 1980-ci ilin ortasında gitarist Stoun Qossard və bas gitarist Cef Ament'in "Green River" adlı rok qrupunu qurmasıyla başladı. Qrup ilk olaraq bir EP və "Rohab Doll" adlı bir albom hazırladı. Lakin 1988-ci ilin sonunda "Green River" dağıldı. Daha sonra Qossard və Ament, ikiliyə qatılan baterist Cef Turner (Jeff Turner) və daha əvvəl Seattle'li bir qrup olan "Malfunkshun"un solisti olan Andre Vudla (Andrew Wood) birlikdə "Mother Love Bone" adlı qrupu qurdu. Qurulan bu yeni qrup Green River'dan tamamilə fərqlənirdi.
Müəyyən bir müddətdən sonra Qossard, yeni dağılmış "Shadow" adlı bir qrupun lead gitaristi olan, Mayk Makridi və Seattle ətrafında "War Babies" adlı bir qrupda bas gitara çalan, Ament'lə da razılaşaraq yeni bir qrup meydana gətirdi.
Bu üç musiqiçi, həqiqətən müvəffəqiyyətli bir yolda olduqlarına inanırdılar. Makridi, Rolling Stones jurnalına verdiyi bir reportajda "Dollar Short" adlı parçanı çalmağa başladığımızda həqiqətən yaxşı bir şeylər etdiyimizi anlamışdım" dedi.
Hələ adı müəyyən ola bilməyən qrupun, tək çatışmayan çəhəti bir solistdi. Qossard, hazırladıqları demonu, bir şəkildə doğru əllərə çata bilməsi üçün yoldaşlarına verməyə başladı. Qossard'ın bu yoldaşlarından biri də Red Hot Chili Peppers'in qurucularından, Cek Ayrons idi. Ayrons demonu, San-Dieqo'dan tanışı, o zamanlar bir neft şirkətində çalışan, lakin gecələri mahnı sözləri yazıb "Bad Radio" adındakı bir qrupda solistlik edən Eddi Vedder'ə göndərdi.
Vedder, San-Dieqo ətrafında utancaq biri olaraq tanınırdı. Hətta bəzən çıxdıqları konsertlərdə izdihamla üz-üzə gəlməmək üçün maska da taxırdı.
Demonu dinləyən Eddi, qeydi çox beğendi.
Qrup, 1994-cü ildə "Vitalogy" albomunu çıxartdı. Albom çıxdığı sırada bəzi dairələr qrupun yola davam etməsini təhtidlərlə dayandırmaq istəyirdilər.
Pearl Jam'ın barabançısı Deyv Abruzizes; Vitology'ni, içində olan mükəmməl parçalar ilə birlikdə qorxunc bir albom olaraq qiymətləndirirdi. Albomda, Pearl Jam'ın müvəffəqiyyətli irəliləyişlərinin dəlili olan, ələ ovuca sığmayan parçalar var.
24 iyun 1995-ci ildə Pearl Jam, Golden Gate Park'da verəcəyi konsert üçün San-Fransisko'ya getdi. Bu konsertdə Eddi Vedder, verilən buterbrodların keyfiyyətsiz olması səbəbilə xəstələndi və 7-ci mahnının sonunda konsert sahəsini tərk etmək məcburiyyətində qaldı. Kütlənin göstərdiyi böyük reaksiyaya qarşı qrup, Eddie'ni o halda turneyə davam etməsi üçün zorlayamayacağına qərar verdi. Və turne ləğv edildi.
Lakin bir neçə həftə içində qrup özünü yenilədi və turnenin ləğv edilən hissəsini tamamlamaq üçün təkrar yola çıxdı. Oktyabr ayında qrup, Tam Lake City, San Jose və San Diyeqonun da içində olduğu kiçik bir turneyə çıxdı. Bu şəhərlərdə, qrupa aid bir pirat radio stansiyaları, konsertləri canlı olaraq yayımlayırdı.
1996-cı ilin Avqust ayında, "No Code" albomunun çıxmasıyla qrup özünü ticari bir dönüş nöqtəsində tapdı. İstəksiz bir rok qrupu olduğu düşünülən Pearl Jam, artıq elə deyildi.
Qrup haqqında ən son xəbər 10 apreldə, Pearl Jam'ın 2000-ci ildə verdiyi bütün Avropa və Amerika konsertlərinin, Epic Records tərəfindən, DVD formatında satışa çıxarılması oldu. DVD'nin, 2 saatlıq hissəsində, qrupun, Amerikanın 48 fərqli şəhərində verdiyi konsert görünüşlərü və 28 mahnıdan ibarət olan yığmalar var idi. Ayrıca 50 dəqiqəlik, qrupun backstage görünüşlərinin, bu ana qədər satışa çıxarılmamış mahnılarının və "Oceans" mahnısına çəkilmiş və heç bir televiziya kanalında yayımlanmayan bir video klipində olacağı, bonus bir hissə də DVD-yə yer alır.
Astafev burnu
Astafev burnu — Naxodka buxtasının şərq girişində, Trudnı yarımadası sahilində yerləşən burun. Burun 1859-cu ildə kəşf edilmiş və xəritəyə salınmışdır. 1860-cı ildə isə «Amerika» gəmisinin şturmanı Yakov Astafevin şərəfinə adlandırılmışdır.
Burun Naxodka şəhərinin eyni adlı mikrorayonunda, Astafev küçəsində yerləşir. Burun ərazisində Astafev bur stansiyası, Naxodka dəniz ticarət limanı, Astafev terminalı, Noxodka körfəzinə nəzarət edən radiotexniki post, 19 m hündürlüyə malik mayak, sərhəd qoşunlarına aid zastava və gəmilərin dayanacaq məntəqəsi yerləşir. Yarımadanın şərq hissəsində, açıq dənizə baxan ərazidə çimərlik vardır. Astafev stansiyası Moskvadan ən uzaqda yerləşən sərnişin stansiyasıdır. Burundan 800 m aralıda batmış gəmi vardır.
Tarixi
Burun 1860-cı ildə rus hidroqrafı, «Amerika» korvetinin şturmanı Yakov Astafevin şərəfinə adlandırılmışdır.
1859-cu ildə Naxodka buxtasını ilk kəşf edənlər burada koreyalılara aid qəsəbə və kişik qayıqların yan alması üçün sal müəyyən edirlər. 1864-cü ildə burada ruslara aid hərbi-topoqrafiya postu təşkil edilir. 1995-ci ildə Vladivostoklu Otto Lindholma aiod bağ evi inşa edilir. Ərazi sonradan «Naxodka» adını alır. Yaxınlıqda Lisunova aid balıq zavodu inşa edilir. 1930-cu illərdə Astafev burnunda məhkumlara aid düşərgə vardı. Yaxnlıqda yerləşən saldan onlar Kolımaya aparılırdı. Burun yaxınlığında 24 iyun 1946-cı ildə «Dalstroy» poaraxodunda partlayış baş vermişdir. Nəticədə 105 nəfər həlak olmuşdur. Partlayığın təsirindən gəmilərin yan aldığı qurğuılar dağılmış, 2 saat ərzində səmaya qalxmış mazutdan qara yağış yağmışdır. .
1930-60-cı illər ərzində burun yaxınlığında su altı qayıqların bazası məntəqəsi olmuşdur.
1970—1980-ci illərdə isə Naxodka dəniz ticarət limanı və Naxodka kanserv qablarının istehsalı fabriki işçiləri üçün yaşayış binaları inşa edilmişdir.
Mikrorayon
Astafev burnu küçəsi Naxodka şəhərinin nisbətən uzaq mikrorayonlarından biridir. Şəhər mərkəsi ilə arasında avtobusla 60 dəqiqəlik məsafə vardır. Mikrorayon bir-birindən ayrı olan iki məhəlləyə bölünür. Burunda şəhərin № 6 və № 19 avtobus maşrutlarının son dayanacağı yerləşir. Buruna gedən yeganə avtomagistral palıd meşəsindən keçir. Elektrik qatarları isə Astafev burnu stansiyasına səhər və axşam hərəkət edir. 2006-cı ildə Naxodka limanının inkişaf planına əsasən Naxodka buxtası üzərindən Şefner və Astafev burunları arasında dəmiryolu körpüsünün imnşası planlaşdırılırdı. 1980-ci illərə qədər burunlar arasında bərə yolu fəaliyətdə idi. 2010-cu il Naxodka şəhər dairəsinin planına əsasən iki burunb arasıında bərə yolunun bərpası planlaşdırılmışdır.
Mikrorayonda əsasən 5 mərtəbəli panel evlər və kərpiç evlər üstünlük təşkil edir. Bununla belə burada 1 mərtəbəli baraklar və şəxsi evlər də vardır. Mikrorayonda uşaq bağçası, «Jemçujnı» sanatoriyası, yeməkxana və restoran belə vardır. Mikrorayonun əsas çatışmamazlıqları əyləncə və idman üçün binaların olmaması, şəraitin aşağı olması və güçlü küləklərdir. 2000-ci illərdə burada «Okraina» adlı qəzet buraxılırdı. Qəzetdə mikrorayonuin çatışmamazlıqları da vurğulanırdı. Yerli əhali dünyanın sonunda yaşadıqlarını bildirirlər.
2009-cu ildə Koreya sahibkarları tərəfindən rayonun Lesnaya çimərliyi hissəsində tikililərin inşası layihəsi irəli sürülür. Burada 2.500 əhalinin yaşayacağı yaşayış evlərinin, mehmanxana, konsert zalı məktəb, xəstəxana, muzey və əlverişi yerdə asma körpünün inşasını nəzərdə tuturdu. 300px|thumb|Sərhəd zastavası
Ekologiya
Şəhər mühitindən uzaq olması səbəbindən havasl təmizdir. Bununla belə ekoloji fəlakətlər də qaçılmazdır. Bəzən gəmilərin mühərrik hissəsindən çıxan dizel artıqları sahil sularını bürüyür və bu iy bütün mikroraronu bürüyə bilir.
2010-cü ilin aprelində Naxodka dəniz ticarət limanının istixanasından şəhərin su təminatı sisteminə 100 kq mazut axıdılmışdır. Nəticədə mikrorayon 4 günlük içməli su sisteminsdən ayrılmışdır.
Cefri Damer
Cefri Layonel Damer (; ) — Amerikalı seriyalı qatil. Onun qurbanlarının hamısı kişi idi. O, 1978–1991-ci illər aralığında 17 nəfərin həyatına son qoymuşdu. Cefri qurbanlarını təkcə zorlamırdı, bəzilərini yeyirdi.
Həyatı
Cefri 1960-cı ildə Viskonsin ştatının Miliuoki şəhərində anadan olmuşdu. Kişik yaşlarında ailəsi Ayova ştatına köçür. Cefri 6 yaşında qarnındakı yırtıqdan əməliyyat keçirir. Bundan sonra uşaq özünə qapanır. Bir müddət sonra atası polis şöbəsinə müraciət edir. Kiçik Cefrini qonşu kişi zorlamışdı. Polis zorlama faktını sübut edə bilmir. Bəlkə də, elə həmən andan onun psixikasında dəyişikliklər yaranır. Cefrinin dostu yox idi. Ailəsi tez-tez bir ünvandan digərinə köçürdü. Cefri 9-cu sinifdə oxuyanda isə valideynləri boşanırlar. Yeniyetməlik çağında onda homoseksuallığa meyil yaranır. Sinif yoldaşlarından biri ilə yaxın münasibətdə olur. Eyni zamanda, ölmüş heyvanlara marağı olduğunu da aşkar edir. Heyvanların cəsədlərini küçədən evə gətirir. Bəzi hissələrini kəsib içində farmolin olan bankada saxlayır. Cəsədin qalan hissəsini isə həyətdə basdırırdı. Məktəbdə onu sevən yox idi. Ən yaxşı halda təlxək kimi baxırdılar. Heç Cefri də onları sevmirdi.
Qətllərə başlaması
İlk qətlini məktəbi bitirdikdən az sonra törətdi. 1978-ci ildə Damer Stiven Hiks adlı 17 yaşlı yeniyetmə ilə tanış oldu. Onlar barda əyləndilər. Cefri onu evinə dəvət etdi. Kef məclisi zamanı xeyli marixuana çəkdilər, sonra sekslə məşğul oldular.
Nəhayət, Stiven getmək istəyəndə Cefri onun başına arxadan ağır dəmir parçası ilə zərbə endirdi. Meyiti doğradı. Plastik torbalara yığıb həyətində basdırdı.
1979-cu ilin baharında Damer könüllü olaraq ordu sıralarına getdi. San-Antonio bazasında sanitar kursları keçdi, lakin onu orduda da sevmədilər. Tez-tez içib sərxoş olurdu. Tezliklə onu ordudan qovdular.
İkinci qətli təxminən 10 il sonra törətdi. 1987-ci ildə Cefri ikinci qurbanını qətlə yetirdi. O, 25 yaşlı Stiven Toumini "Ambassador" mehmanxanasında öldürdü. Meyiti isə otelin hamamında doğrayıb çamadana yığdı. Sonra şəhər zibilliklərindən birinə atdı.
Zaman keçdikcə onda qəribə meyil yaranırdı. O öldürdüyü yeniyetmələrin meyiti ilə cinsi əlaqəyə girirdi. Bəzilərinin ətini yeyirdi. Bu prosesləri fotokamera ilə çəkirdi. Sonradan meyitləri daha basdırmırdı. Onları sulfat turşusunda əridirdi. Ancaq meyitlərin bəzi hissələrini xatirə kimi farmolin dolu bankalarda saxlayırdı.
Ömürlük cəza
Damer 1991-ci il iyunun 22-də həbs edildi. Treysi Edvards adlı yeniyetmə son anda manyakın əlindən qaçıb küçəyə çıxdı, hay-küy salaraq kömək çağırdı. Polis Cefrinin evində axtarış aparanda isə hər şey məlum oldu.
Polis onun izinə çıxarkən evdə həmin bankaları aşkarladı. Həmçinin soyuducuda insan əti tapıldı… Ona ittihamlar irəli sürülməsində də bu faktlar həlledici oldu.
Miluoki şəhərinin tarixində Cefri Damerin məhkəməsi ən bahalı proses kimi tarixə düşdü. Məhkəmə prosesi televiziya ilə birbaşa translyasiya edilirdi.
Damerin vəkili onu psixi xəstə kimi göstərmək istəsə də, bu cəhd alınmadı. Şəhərlilər Damerə çox qəzəbli idilər. Hətta onun yaşadığı ev belə uçuruldu.
Məhkəmə ona ömürlük həbs cəzası verdi, lakin manyak həbsxanada belə sakit yaşaya bilmədi. 1994-cü ildə kamera yoldaşı Cefri Damerin başını dəmir parçası ilə əzərək öldürdü.
Nurəddin İbrahim Konyar
Nurəddin Paşa (Nurəddin İbrahim Konyar və ya Saqqallı Nurəddin Paşa, ) — Türk hərbçi və siyasətçi.
Osmanlı dönəmi
Müşir (Marşal) İbrahim Ethem Paşanın oğludur. 1890-cı ildə Pangaltı Mekteb-i Füsun-u Hərbiyyə-i Şahane hərbi məktəbinə daxil oldu. 1893-cü ildə piyada ixtisasını bitirərək Mülazım-i Sani (leytenant) rütbəsiylə məzun oldu. Ərəbcə, almanca və rusca bilirdi.
1893-cü ilin mart-aprel aylarında V orduya bağlı 40-cı piyada taborunda çalışdı. Aprel, 1893-cü ildən, 1898-ci il, 1898-ci ilə qədər Hassa ordusu qərərgahında işləmişdir. 1895-ci ildə baş leytenanta, 1896-cı ildə kapitan rütbəsi aldı.
1897-ci il Osmanlı-Yunan müharibəsində Baş Komandan Ethem Paşanın yavəri oldu. Müharibədən sonra İstanbula döndü, I Ordu qərərgahına Əməliyyat rəisi olaraq çalışmağa başladı. 1898-ci il, oktyabrda Sultan II Əbdülhəmidin yavəri oldu. 1901-ci ildə, mayor rütbəsi aldı. 1901–1902-ci illərdə Bolqarıstan Sərhəd Komandanlığı Qərərgah Qrupunda çalışdı. 1902–1903-cü illərdə Makedoniyada quldurlarla savaşdı. 1907-ci ildə Səlanikdə olan III Ordu qərərgahına göndərildi. 1907-ci ildə polkovnik-leytenant və 1908-ci ildə polkovnik rütbəsinə qaldırıldı. 1908-ci ildəki Jön Türk İnqilabından öncə, Müşir İbrahim Paşa orduda nizam-intizamı qurmağa çalışarkən, Polkovnik Camal bəy və digər İttihad və Tərəqqi üzvləri, Müşir İbrahim Paşanın oğlu Nurəddin bəyə yaxınlaşsa da, İbrahim paşa oğlunu xəbərdar etdi. Lakin Nurəddin bəy İttihad və Tərəqqiyə qatıldı (üzvlük nömrəsi 6436(8)). 1909-cu ildə, rütbəsi düşürülərək, I Orduya bağlı ehtiyat qüvvələrə göndərildi. 1911-ci ilin, fevralında Yəməndə üsyancılarla savaşdı, 1913-cü ildə, komandanı olduğu qoşunla birlikdə Yəməndən gələrək Balkan savaşına qatıldı.
I Dünya Müharibəsi dövrü
left|thumb|Nurəddin Paşanın ingilis qoşunlarını mühasirəyə alması 1914-cü ilin, aprelindı IV Firqənin komandanlığına yüksəldildi. 14 aprel, 1915-ci ildə İraq və Havalisi komandanı Süleyman Əsgəri bəyin intihar etməsindən sonra 20 apreldə İraq və Havalisi komandanlığına yüksəldildi. İyun ayında vəzifəsinin icrasına başladı. Bu vəzifəylə birlikdə Bəsrə və Bağdad valiliyi də ona həvalə edildi. General-leytenan Çarlz Vere Fenners Tounshend komandanlığındakı ingilis VI Poona Korpusu (Hind korpusu) Bağdada irəliləməyə çalışarkən 22–23 noyabr, 1915-ci ildə Səlman-i Pak savaşında qalıb gələ bilməyərək, geri çəkildi və 3 yanvarda Kuta yerləşdi. İngilisləri təqib edən Nurəddin Paşa ingilisləri Kut şəhərində mühasirəyə aldı. Uzanan mühasirə sonrasında ingilis ordusu 13 general, 481 zabit və 13.300 əsgərlə birlikdə Türk ordusuna təslim oldu. Alman feldmarşal Kolmar fon der Goltz, 21 yanvar 1915-ci ildə Bağdada gələrək, İraq və Havalisi Ümumi Komandanlığının adını İraq Ordusu olaraq dəyişdirdi. Ordunu İrana yönəldərək, İrana bir hərəkat təşkil etmək hazırlıqlarına başladı. 1916-cı ilin, 20 yanvarında, Hərbiyyə naziri Ənvər Paşa, Nurəddin bəyi əmisi Xəlil bəylə dəyişdirdi. Nurəddin bəy 9-cu və 3-cü ordu korpuslarının Ordu Komandan Vəkili olaraq vəzifəyə göndərildi. left|thumb|İngilislərin İraqdakı ordusunun komandanı 1916-cı il tarixində Muğla və Antalya Komandanlığına təyinat aldı və Aydın mərkəzli XXI Ordu Korpusunun qurucu komandanlığına təyin olundu. Bu vəzifələrdən sonra 25 oktyabr 1918-ci ildə Aydın Valisinin köməkçisi təyin olundu. 1918-ci ildə General-leytenan rütbəsinə yüksəldildi və Paşa fəxri adını aldı.
Atəşkəs sonrası
Mudros andlaşmasından sonra 1918-ci il, noyabr ayında, mərkəzi İzmir şəhərində yerləşən XVII Ordu Korpusu Komandanı və Aydın vilayətinin valisi olaraq təyinat aldı. 30 dekabr, 1918-ci ildə, İstanbulda yerləşən korpusun komandanı təyin olundu. Urlada üsyan olan zaman, 2 fevral 1919-cu ildə təkrar Aydın valiliyinə və Aydın Vilayəti Komandanlığına təyinat aldı.
Vali olan zaman, İzmirin Sevr müqaviləsi səbəbiylə Yunanlara verilməsinə qarşı çıxan İzmir Müdafaa-i Hüquqi Osmaniyyə Cəmiyyətini dəstəkləyərək, müqavimıt komitəsinin qurulmasına nail oldu. Bu fəaliyyətləri səbəbiylə, Antanta dövlətlərinin təzyiqi nəticəsində, İzmirin yunan işğalına məruz qalmasında qısa müddət əvvvəl, 1919-cu il, mart ayının 22-də valilik vəzifəsindən azad edildi. Yerinə öncə Kambur İzzət bəy, daha sonra da Ali Nadir Paşa təyin olundu.
Qurtuluş Savaşı dövrü
1920-ci ilin, iyun ayında İstiqlal Savaşına qatılmaq məqsədilə Anadoluya keçdi. 9 dekabr, 1920-ci ildə Pontus Rum quldur dəstələrinə qarşı Amasiyada qurulan 10 min əsgərlik Mərkəz Ordusu Komandanı təyin olundu. Üsyanı yatırtmaq üçün çox sərt tədbirlər gördü: Amerikan missionerlər ölkədən çıxarıldı, üsyana dəstək verən xristian əhalidən bir çoxu vətənə xəyanətdən edam edildi.
Haqqında müxtəlif iddialar
thumb|Nurəddin Paşa, Mustafa Kamal Atatürk ilə birlikdə, Qəbzə, 17 yanvar, 1923-cü il. Koçgiri üsyanını yatırma üsüluna görə və İstiqlal Savaşı müddətincə yazılarıyla millətçi cəbhənin etirazlarıyla qarşılanan, jurnalist Əli Kamalı öldürtməsiylə bağlı müxtəlif mübahisələr mövcuddur. Əli Kamalla bağlı hadisə İstanbulda olan və İstiqlal Savaşına müxalif olan qüvvələrin qısa müddətə ram edilməsini təmin etmişdir. Sultan Vəhdəttin bu hadisədən sonra həyati təhlükəsinin olmasını səbəbə göstərərək, ölkədən ayrılmışdır. Yaş ortalaması İstiqlal Savaşının digər yüksək rütbəli zabitlərindən təxminən 10 il yuxarıdır və buna görə də "köhnə nəsil" Osmanlı generalitetine aid edilir.
İzmirin geri alınmasından sonra, vətənə xəyanətdə ittiham olunan bəzi insanları, başda İslahat qəzeti sahibi Suheyya və Efes Metropoliti Xrisostomos olmaqla, çoxu edam edilmişdir.
İşğal dövründə qəzetində işğal qüvvətlərini məthedən və Milli Mübarizəni pisləyən jurnalist Süheyya məhkəmədə edama məhkum edilmiş və hökm həyata keçirilmişdir, yunan işğalı dövründə Türklərə qarşı bariz bir nifrət və bir din adamına yaraşmayacaq hərəkətlər edən Xrisostomos isə, Nurəddin Paşanın qəbuluna çağırıldıqdan sonra, bilərəkdən az saylı qoruma ilə Türk məhəllələrindən keçirilmişdir. Bu əsnada Nurədddin Paşanın da göz yumması ilə, türk əhali tərəfindən döyülərək öldürülmüşdür.
Millət vəkilliyi
1923-cü ildə, I Ordunun ləğv edilməsindən sonra komandanlıqdan ayrıldı. Əvəzinə I Ordu Müfəttişi olaraq Kazım Qarabəkir Paşa təyin olundu. 1924-cü ilin, mart ayında Yüksək Hərbi Şura üzvü olaraq təyinat aldı. 1924-cü ilin, dekabr ayında, Türkiyə Böyük Millət Məclisi üçün Bursada təşkil edilən ara seçimdə, Nurəddin Paşa bağımsız namizəd olaraq, Xalq Partiyasının namizədini məğlub edərək millətvəkili təyin olundu. Millətvəkili seçildikdənj sonra Yüksək Hərbi Şuradakı vəzifəsindən istefa verdi. 17 yanvar, 1925-ci ilə qədər hərbi vəzifələrini və millət vəkilliyini eyn anda icra etsə də, parlamentdə qəbul edilən qərar sonrasında hərbi mükəlləfiyyətlərdən ehtiyata çıxdı. 2 fevraldakı təkrar seçkilərdə səslərini artıraraq təkrar millət vəkili seçildi.
Şapka qanunu
Millətvəkilliyi zamanı, 1925-ci ilin noyabr ayında, Şapka Qanununun konstitutsiyaya qarşı olduğunu bildirdi. Ancaq digər millətvəkilləri onu xalq iradəsi düşmənliyində ittiham etdilər. Ədliyyə naziri Mahmud Əsəd Bozqurd, Nurəddin Paşaya xitab edərək, "Hürriyətin nəsibi irticanın əlində oyuncaq olmaq deyildir… Ölkənin mənfətinə olan şeylər heç bir zaman konstitutsiyaya qarşı ola bilməz, olmaması dəqiqdir" sözlərini işlətdi.
Ölümü
18 fevral, 1932-ci ildə Kadıköy, Hasanpaşa məhəlləsi, Qızlarağası Çeşməsi küçəsindəki (indiki Müvərrih ağa) evində vəfat etdi. Həyat yoldaşının adı Nəzmiyyə Xanım Törə idi (vəfat tarixi 1951), övladlarının adları: Səmiya xanım (1896–1950), Məmduha xanım (1904–1970). Semiha xanəm Hüseyn Paşa ilə, Məmduha xanım IV Ümumi Müfəttiş Vali Geenral-mayor Hüseyn Abdullah Alpdoğan ilə evlənmişdirlər.
Məzar daşında: Nurəddin Paşa, Səlman-i Pak savaşını qazanan, Kutül-amareni mühasirəyə edən qüvvətlərə və Aydında 21-ci, İstanbulda 25-ci, İzmird\ 17-ci ordu Korpuslarına, Milli Mübarizədə isə Amasyada mərkəz ordusuna və Afyondan İzmirə gedən, İstanbulun qurtuluşu üçün İzmitdə toplanan I Orduya komandanlıq etmiş olan general Nurəddin İbrahim Konyarın məzarıdır. Ruhu daim əziz və şad olsun. Bəsrə, Bağdad və İzmir valisi olmuş və doğulduğu Bursadan millət vəkili seçilmişdir. Müşir İbrahim Paşanın oğludur. 1872-18 fevral, 1932''
2 sentyabr çevrilişindən sonra yaradılan Atatürk Araşdırma Mərkəzi tərəfindən təsbit edilən, Qurtuluş Savaşında Mustafa Kamal Atatürkün silah yoldaşı olan 50 nəfərlə birlikdə məzarı Dövlət Məzarlığına köçürülməsi qərara alındı. Həmçinin də, Nurəddin Paşa Ferik (Ordu Generalı) rütbəsiylə İsmət inönü və Fevzi Çaxmağı izləyən IV kəs olaraq göstərildi. Və bütün bu qərarlar Türkiyə Ümum Qoşun Komandanlığı tərəfindən qəbul edilsə də, əhali tərəfindən böyük etirazlara qarşılanması səbəbindən, məzarın Dövlət Məzarlığına köçürülməsi ləğv edildi.
I Albantəpə nekropolu
I Albantəpə nekropolu — Naxçıvan Muxtar Respublikasının Şərur rayonunun Axura kəndinin yaxınlığındakı Albantəpə yaşayış yerinin şimal-qərbində, yastı təpə üzərində yerləşən və antik dövrə aid olan nekropol.
Nekropol daş qutu qəbirlərdən ibarətdir. Qəbirlərin döşəməsinə iri sal daşlar, kənarlarına isə müstəvi formalı daşlar düzülmüşdür.
Nekropolun ən hündür yerində yerləşən 1 saylı qəbir 40-45 yaşlı qadına məxsusdur. Uzunluğu 1,8 m olan skelet və kəllə sümüyü yaxşı saxlanmışdır. Sol əlinin ikinci barmağına şüşə üzük taxılmışdır. Qəbirdən dairəvi və uzunsov yaşımtıl muncuqlar aşkar edilmişdir.
Nekropolun qərb tərəfindəki 2 saylı qəbir 55-60 yaşlı kişiyə məxsusdur. Qəbirin baş tərəfindən şar şəkilli iki ədəd şüşə qab əldə olunmuşdur. Tapıntılara əsasən, nekropol e.ə. II – b.e. III əsrlərinə aid edilir.
2020-ci illər Azərbaycan filmlərinin siyahısı
2023
• Cılğın Sinif
Dərin Paket Təftişi
Dərin Paket Təftişi (paketin tam təftişi və informasiyanın çıxarılması da adlanır) – şəbəkə paketlərinin süzülməsinin bir formasıdır; təftiş nöqtəsinə keçdikdə paketin məlumat hissəsini (və ehtimal ki, onun başlığını) paketin keçib-keçməyəcəyinə və yaxud başqa məntəqəyə yönləndirilməli olduğuna qərar vermək, yaxud statistik məlumatlar toplamaq üçün protokollara uyğunsuzluq, viruslar, spam, müdaxilələr və yaxud müəyyən olunmuş kriteriyalar yoxlanır.
Rıtıy burnu
Rıtıy burnu (, — Baykal gölünün şimal-qərb sahilində yerləşən burun. İrkutsk şəhərindən 310 km şimal-şərqdədoir. Burada geniş otlaqlar vardır.
Elmi faktlar
Burun Baykal gölünün daxilinə 2 km məsafədə uzanır. Onu Olxon adasından asanlıqla görmək mümklkündür. Ritıy çaylarının vadisi geoloji çatlar üzərində yerləşir. Rıtıy burnundan Barquzin çayının vadisinə qədər Baykalıq sahili ilə səkkiz iri təpə uzanır. Geoloji düzülüşdə alt proterozoy erasının dağ suxurları üstünlük təşkil edir.
Rayon olduqca seysmik ərazidir. Burada 10 ballıq zəlzələlər mümkündür. İl ərzində baykalda 2000 zəlzələ qeydə alınır. Ərazidən axan çaylarda sellər adi haldır. Torpaq sürüşməsi qeyd olunur. Ritıy burnu ərazisində 50 mVt/saatdan çox olan dərin istilik axını qeydə alınmışdır. Anomal maqnit sahəsi 15 km-dən −1 - +2 (1 me = 0,08 А/m) arasında dəyişir. Yer qabığının qalınlığı burun ərazisində 30–40 km arasında dəyişir. yer qabığınəın qalınlığı Baykal rift dərəsinbdə təqricən dəyişir. Burada Mantiya ilə anomal mantiya arasında sərhəd vardır. Anomal və normal mantiya arasında sərhəd yer səthindən 50 kilometrə qədər çartmır. Halbuki bu Onon çayı rayonunda 300 km təşkil edir.
İqlim zonası baxımından Rıtinsko-Mujinayski iqlim bölgəsini təşkil edir. İl ərzində 2200 günəşli saat müşahidə edilir. Burada Alçaqboylu sidr şamı, Sibir sidrağacı, mamır, şibyə və s. bitkilərə rastlanılır. Burada bitən faunanın 76 % endemikdir. Ən güçlü fırtınalar zamanı dalğaların hündürlüyü 5 metrə çatır. sahildə buzun tam bərkiməsi 18—30 yanvar tarixlərində müşahidə edilir. Ərazinin buzdan azad olması ilə 15—30 may aralığında baş verir. Buzun qalınlığı 80—130 sm-dir.
Maraqlı tapıntılar və tikili
Divar — iri daşların üst-üstə yığılması ilə meydada gəlmnişdir. Yerindən asılı olaraq divarın qalınlığı 1,5 metrə çatır. Tikili dağların 25° mailli hissəsində inşa edilmişdir. Onun eni 3 metrdir. Divarın uzunluğu 333 metrdir. Dəniz səviyyəsindən 650 m, Baykalın səviyyəsindən isə 200 metr yüksəklikdədir. Divar fraqment şəkilinda günümüzə gəlib çatmışdır. Bütün fraqmentlər bütünlüklə qorunub saxlanılçmışdır. Onun nə məqsədlə inşası bilinmir. Üstəlik burada arxeoloji qazıntılar aparılmamışdır. Keramika — 2006-cı ildə divarra baxış zamanı keramika qalıqları aşkarlanmışdır. Rusiya Elmlər akademiyası tərəfindən aparılan araşdırmalar bu tapıntının hansısa gil qaba və ya fincana aid olması ehtimal edilir. Keramikanın bayır üzüq deyil daxili hissəsində od izləri vardır. Bu isə kermik qabda odun daşınması ehtimalını yaradır. Bəlkə də gecə vaxtı işarə məqsədli od yandırarkən bu qabdan istifadə edilmişdir.
Tur (daş yığınları) — divarın daxili hissəsində, təqribən 4,5 km² sahədə turları mü.ahisdə etmək mümkündür. Gündüz bu turları 250–500 m məsafədən görmək mümkündür.
Baykal optik linzası
Yerli əhalinin "dağ" adlandırdığı, Kiçik dəniz boğazı bölgəsində "Sarma" adı ilə tanınan şimal-qərb küləyindən sonra hava o dərəcədə təmizlənir ki, Baykal optik linzasını əmələ gətirir. Üfüqdən 150 km, ağacların baş hissəsindən 50 km, ayrı-ayrı dağlareın zirvələrindən 100 km məsafədən aydin şəkildə görünür. Baykalın rıtıy burnunun əks sahilindən buranı aydın şəkildə görmək mümükndür. Görünür Divar və turlar gecə vaxtı «od teleqrafı» rolunu oynamışdır.
Rhamphosuchus crassidens
Rhamphosuchus crassidens — nəsli kəsilmiş timsah növü, müasir qavial timsahın qohumu. Bu növ Hindistanda Miosen dövründə yaşamışdır. Yalnızca natamam fosil dəstlərindən, əsasən dişlərdən növ olaraq təstiqlənmişdir. Rhamphosuchus cinsinin yeganə nümayəmndəsidir.
Təsvir
Ənənəvi olaraq, paleontoloqlar bunu Yer üzündə yaşamış ən böyük timsah hesab edirlər. Onların təxminlərinə görə Ramphosuchusun uzunluğu 15–18 metrə çata bilərdi, lakin sonradan onun uzunluğunun 8–11 metrə çatdığını düşünməyə başladılar. Puruszavrlar, Deynozux, Sarkozuxlarda bu qədər böyüdüyü bilinir.
Gotye
Gotye (əsl adı Wouter De Backer - d. 21 may 1980 ) – Belçikada doğulan Avstraliyalı musiqiçi və bəstəkar. Gotye 2007-ci ildə ARIA Music Awards üçün namizədliyini irəli sürmüş və həmin il "Ən yaxşı müğənni" kateqoriyası ilə təltif olunmuşdur.
2012-ci ilin fevralında «Somebody That I Used to Know» single'ı İngiltərə hit-paradlarında birinci yeri tutmuşdur.
Sarı yal piri
Sarı yal piri — Ordubad rayonunun Tivi kəndi nin ərazisində ziyarətgah. Pir kənddən cənub-şərqdə, Sarı yal adlı yеrdə, yamacda yеrləşir. Оnun yеrləşdiyi ərazi bir tərəfdən dərin dərə ilə, digər tərəfdən isə qədim nеkrоpоlla sərhədlənir. Оrada sadə fоrmada daş və möhrə ilə ibadət yеri- kiçik bina tikilmişdir. Tоplanılan еtnоqrafik matеriallara görə buraya ziyarətə əsasən хəstələr, uşağı оlmayanlar- sоnsuzlar, niyyət tutanlar gəlirlər. Əhali arasında bеlə bir fikir vardır ki, pirə hər kəs nəzir еdirsə nəziri qəbul оlunur. Kənd sakinlərinin vеrdiyi məlumata görə pir çох qədim tariхə malik оlmuşdur. Tivi kəndinin sakinləri əvvəllər öz dini ayinlərini, хüsusilə məhərrəmlik mərasimini оnun yaхınlığındakı gеniş sahədə kеçirirdilər. Pir Orta əsrlər dövrünə aiddir.
Saytlararası skript
Saytlararası skript – veb sistemlərinə hücum növlərindən biri. Veb-səhifəyə zərərli kodun yerləşdirilməsinə və bu kodun bədniyyətlinin veb-serveri ilə qarşılıqlı əlaqəsindən ibarətdir (zərərli kod veb-səhifəni açan istifadəçinin kompüterində yerinə yetirilir). Zərərli kodu veb-serverdə olan boşluqdan və ya istifadəçinin kompüterindəki boşluqdan istifadə etməklə veb-səhifəyə yerləşdirmək olar.
XSS hücumlarının dəqiq təsnifatı yoxdur, lakin ekspertlərin çoxu XSS-in ən azı iki növünü fərqləndirirlər: “əks olunmuş XSS” (“reflected XSS”) və “saxlanılan XSS” (“stored XSS”). Termin üçün “XSS” qısaltması kaskad stil cədvəlləri üçün istifadə edilən “CSS” (Cascading Style Sheets) qısaltması ilə səhv salmamaq üçün istifadə edilir.
CRAMM
CRAMM (CCTA Risk Analysis and Managment Method) CRAMM riskin analizi vә idarә edilmәsi metodologiyası 1985-ci ildə Britaniya Mərkəzi kompüter və telekommunikasiya agentliyi (CCTA) tərəfindən işlənmişdir. CRAMM proqram təminatı müxtəlif növ təşkilatlar üçün nəzərdə tutulmuşdur, onlar öz biliklər bazası – profillərlə fərqlənirlər.
NGC 3972
NGC 3972, Yeni Baş Kataloqda qeydə alınmış qalaktikadır. Göy üzündə Böyük Ayı bürcü istiqamətində yerləşir. SBbc tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Sarı yal nekropolu
Sarı yal nekropolu — Tivi kəndi ərazisində, təpə üzərində yerləşir. Abidənin yerləşdiyi ərazinin torpağı sarı rəngdə olduğundan həmin yer yerli əhali arasında “Sarı yal” adı ilə tanınır. Nekropolun sahəsi 1 hektara yaxındır. Kəşfiyyat xarakterli tədqiqatlar nəticəsində öyrənilmişdir. Aparılan araşdırma zamanı abidənin ərazisi, oradakı qəbirlərin quruluşu müəyyən olunmuşdur. Nekropoldakı qəbirlər şərq istiqamətindədir. Onlar güclü təbii aşınmaya məruz qaldığından dağılmışdır. Qəbiristanlığın yaxınlığında eyni adlı pir (Sarı yal piri) də yerləşir. Abidə Orta əsrlər dövrünə aiddir.
Trichocline
— sırasının  fəsiləsinə aid biki cinsi.
Növləri
[[SS 2 (*
TEMPEST
TEMPEST (Transient Electromagnetic Pulse Emanation Standard) Elektrik və elektron avadanlığın şüalandırdığı əlavə elektromaqnit siqnalların öyrənilməsi və analizi üzrə standart.
Tarixi
TEMPEST ixtisarı 1960-cı illərin sonu 1970-ci illərin əvvəlində ABŞ Müdafiə Nazirliyində elektron avadanlıqda müxtəlif növ əlavə şüalanmalar vasitəsilə informasiya sızmasının qarşısının alınması metodlarının işlənməsi üzrə məxfi proqramın adı kimi meydana çıxmışdı. Rusiyada “ПЭМИН (Побочные ЭлектроМагнитные Излучения и Наводки” – əlavə elektromaqnit şüalanmaları və sızmalar), Avropa və Kanadada “Compromising emanation” (sızma şüalanmaları) termini işlədilir.
Faiq Qasımov (əsgər)
Faiq İsrafil oğlu Qasımov (d. 10 may 1970, Gədəbəy rayonu — ö. 1994) — Azərbaycanlı şəhid.
Həyatı
Qasımov Faiq İsrafil oğlu 10 may 1970-ci ildə Hacılar sovetliyinin Qaravəllər kəndində kolxozçu ailəsində anadan olub. 1977-ci ildə Qaravəllər kənd orta məktəbində birinci sinfə gedib, 1987-ci ildə orta məktəbi bitirib. 1988-ci ildə Gədəbəy rayon hərbi komissarlığı onu hərbi xidmətə çağırıb. 1990-cı ildə hərbi xidmətdən qayıdıb. 1990-cı ildə Gəncədə Azərbaycan Dövlət Pedaqoji institutunu bitirmişdir. İnstitutu qurtarandan sonra Qaravəllər kənd orta məktəbində müəllim işləmişdi. 1993-cü ildə könüllü olaraq hərbi xidmətə gedib. 1994-cü ildə şəhid olmuşdur.
Yaşar Qaraxanov
Yaşar İslam oğlu Qaraxanov — Azərbaycan dövlət xadimi, Azərbaycan SSR ticarət naziri (1987–1989).
Həyatı
Yaşar İslam oğlu Qaraxanov 1941-ci ildə qulluqçu ailəsində anadan olmuşdur. Azərbaycan Neft və Kimya İnstitutunu və Sov.İKP MK yanında İctimai Elmlər Akademiyasını bitirmişdir. İqtisad elmləri namizədi elmi dərəcəsini almışdır.
1960-cı ildən "Orconikidzeneft" Neft və Qazçıxarma İdarəsində neftçıxarma operatoru, Daşkənd Magistral Qaz Kəmərləri İdarəsinin böyük mühəndisi, "Neft kimyası cihazları" xüsusi konstruktor bürosunun mühəndisi, böyük mühəndisi, Azərbaycan Kommunist Partiyası Nərimanov Rayon Komitəsinin sənaye və nəqliyyat şöbəsinin təlimatçısı olmuşdur. 1970–1973-cü illərdə Bakı elektrotermik avadanlığı zavodunun xüsusi konstruktor bürosunun baş konstruktoru, baş mühəndisi, 1973-cü ildən Azərbaycan KP Nərimanov Rayon Komitəsinin şöbə müdiri, Azərbaycan KP Mərkəzi Komitəsinin təlimatçısı vəzifələrində çalışmışdır. Sov.İKP MK yanında İctimai Elmlər Akademiyasının müdavimi olmuşdur.
Yaşar Qaraxanov 1979-cu Azərbaycan KP MK yüngül sənaye və xalq istehlakı məhsulları şöbəsi müdirinin müavini, 1981-ci ildən isə həmin şöbənin müdiri olmuşdur. 1987–1989-cu illərdə Azərbaycan SSR ticarət naziri vəzifəsində işləmişdir.
Yaşar Qaraxanov 1968-ci ildən Sov.İKP üzvü olmuş, Azərbaycan SSR Ali Sovetinin X və XI çağırış deputatı seçilmişdir.
Şürzad piri
Şürzad piri — Оrdubad rayоnunun Хurs kəndinin ərazisində pir. Pir kənddən şərqdə Günеy adlı ərazidə, Nəsirvaz—Хurs şosе yоlundan yuхarıda, Dünyamalı adlı yеrin yaхınlığında, təpə üzərində yеrləşir. Pirin оlduğu yеrdə armud ağacı var. Pirdə ziyarət оbyеkti bu armud ağacıdır. Tоplanılan еtnоqrafik matеriallara əsasən dеyə bilərik ki, Naхçıvan Muхtar Rеspublikası ərazisində armud ağacına böyük inam vardır. Buraya ziyarətə gələn insanları ağac inamı birləşdirir. Ağacın yanında ziyarətə gələn adamların ibadət еtməsi üçün daş və möhrə ilə sadə fоrmada bina tikilmişdir. Abidə Orta əsrlər dövrünə aiddir.
Soltam Systems
Tarix
Soltam, 1950-ci ildə IDF artilleriya istehsalçısı olaraq Shlomo Zabludowicz tərəfindən qurulmuşdur. Şirkət, İsrailin Solel Boneh və mərkəzi Lüksemburqda yerləşən Salgad (Societe Anonyme Luxembourgoise de Gestion et D'Administration) ilə Finlandiya artilleriya və minaatan istehsalçısı Tampellanın törəmə müəssisəsi olaraq şərikli yaradılmışdır.
1998-ci ildə Koor Industries, Soltamı MIKAL Groupa satdı.
2010-cu ilin oktyabrında Soltam Elbit Systemsə satıldı və indi tamamilə onlara məxsusdur.
II Albantəpə nekropolu
II Albantəpə nekropolu — Naxçıvan Muxtar Respublikasının Şərur rayonunun Axura kəndinin yaxınlığındakı Albantəpə yaşayış yerinin şərqində, Axurçayın sol sahilində yerləşən nekropol.
Nekropol antik dövrə aid olub, küp qəbirlərdən ibarətdir. Nekropoldakı armudvari xumlar dik (azacıq şərqə meyilli) vəziyyətdə basdırılmışdır. Tədqiq edilmiş qəbirlərdən biri dağıdılmış, ikincisi isə daha yaxşı vəziyyətdə qorunmuşdur. Xumun içərisində insan skeleti ilə yanaşı bir ədəd kiçik ölçülü bozumtul küpə də aşkar olunmuşdur.
3 saylı qəbirdən iki ədəd saxsı qab — biri təkayaqlı vaza, ikincisi dulud çarxında səliqəli şəkildə formalaşdırılmış ördəkburun — əldə edilmişdir. Bu tip qablar antik dövrdə şimallı-cənublu bütün Azərbaycan ərazisində geniş yayılmışdır. Tədqiqatçılar tapıntılara əsasən nekropolu e.ə. III-II əsrlərə aid edirlər.
Etibarlı Hesablama Bazası
Trusted Computing Base (TCB)
Etibarlı Hesablama Bazası (EHB) − hesablama sisteminin təhlükəsizlik siyasətinin dəstəklənməsi üçün cavabdeh olan proqram və aparat komponentləri daxil olmaqla təhlükəsizlik mexanizmlərı. EHB bir və ya bir neçə komponentdən ibarətdir, onlar birlikdə sistem çərçivəsində vahid təhlükəsizlik siyasətinin həyata keçirilməsinə cavabdehdirlər. EHB-nin vahid təhlükəsizlik siyasətini düzgün həyata keçirməsi xassəsi ilk növbədə EHB-nin özünün mexanizmlərindən, həmçinin sistem inzibatçılığının düzgün idarə etməsindən asılıdır.
Hədis Hacıyev
Hədis Hacıyev - Azərbaycan kino rəssamı.
Həyatı
Hədis Hacıyev 14 fevral 1964-cü ildə Bakıda anadan olub.
Azərbaycan Dövlət Rəssamlıq Məktəbində (1983) və ÜDKİ-də təhsil alıb (1991).
1991-ci ildən Moskvada çalışır.
Çox sayda filmdə, tamaşada, tv verilişində, reklam və kliplərdə rəssam kimi çalışıb.
2014-ci ildən Moskva Film Məktəbinin Bədii Quruluş programının rəhbəri
2012-1022 Rusiya Kinematografçılar Idarə Heyətinin üzvü
2016-ci ildən - Rusiya Kinematografçılar Kino və TV rəssamlar qildiyasının vitse-prezidenti seçilip
2021-ci ildən Moskva Film Məktəbinin Bədii Programlar bölümünün rəhbəri.
Teatr
1.Koyka (1999,Rusiya)
2.Dalga sesi ( 2002.Rusiya)
3 LuBol (2022, Lenkom)
Skipjack
Skipjack - Clipper çipində realizə edilmiş şifrələmə alqoritmi. 64-bitlik blokların şifrələnməsi üçün 80 bitlik açar istifadə edilir. Şifrələmə raundlarının sayı 32-dir. DES alqoritmindən daha etibarlı olduğu iddia edilir.
Alqoritmin nəşr olunmaması və məxfi saxlanması çox -tənqid edilmişdir. Hesab edilir ki, alqoritmdə qəsdən buraxılmış boşluqlar və ya xüsusi lağımlar ola bilər. Bu alqoritmin digər nöqsanı – yalnız hökumətin müəyyən etdiyi avadanlıqlarda realizə edilə bilməsidir.
Oqtay Qaynarca
Həyatı
Oktay Kaynarca 27 yanvar 1965-ci ildə Üsküdarda anadan olub. Uşaqlığının bir dövrü Berlində keçib. Konservatoriyaya girməzdən əvvəl Egey Dənizi teatrında Turqut Özakmanın Divarların Xaricində adlı oynunda oynayıb. Sonra bir neçə uşaq oyunlarında yer alıb. 2003-cü ildə başlayan Qurdlar Vadisi serialında Süleyman Çakır rolu ilə görkəminə görkəm qatdı. 2008-ci ildə Adanalı serialında Adanalı Yavuz rolu ilə tamaşaçı tərəfindən çox sevilib.
Elbit Systems
Elbit Systems Ltd. (ivr: אלביט מערכות) İsrail mərkəzli bir müdafiə elektronikası şirkətidir. Şirkət 1966-cı ildə yaradılmışdır və aviasiya, quru və dəniz sistemləri, komandanlıq və nəzarət kompüterlər, kəşfiyyat nəzarəti və kəşfiyyat, pilotsuz uçuş aparatları, inkişaf etmiş elektro-optik, elektro-optik kosmik sistemlər, elektron döyüş qrupları, elektron kəşfiyyat sistemləri, kommunikasiya əlaqələri, rabitə sistemləri və radio sahəsində fəaliyyət göstərir. Şirkətin mərkəzi ofisi Hayfada yerləşir.
II Sarduri
thumbnail II Sarduri — Urartu hökmdarı (E.ə. 764 – 735) I Argiştinin oğlu.
II Sardurinin hakimiyyəti
I Argiştinin oğlu II Sarduri (e.ə. 764–735-ci illər) hakimiyyətə gələn zaman Urartunun çiçəklənməsini təmin edən beynəlxalq şərait dəyişməmişdi. Assuriya hələ siyasi böhrandan çıxmamışdı. Buna baxmayaraq II Sarduri bütün istiqamətlərdə müharibə aparmalı olurdu. II Sardurinin şimal yürüşləri daha uğurlu keçirdi. I Argiştinin dövründə Cənubi Qafqazda yaşayan tayfaların çoxu hələ Urartuya tabe edilməmişdi. İtaət altına alınmış bir sıra tayfalar isə üsyan qaldırır və xərac verməkdən imtina edirdi. Bununla əlaqədar II Sarduri Ağrıdağ vadisinə və Göyçə gölü ətrafına yürüşlər təşkil etdi. Urartu ordusu Göyçə gölünün qərb sahillərinə qədərki ərazini tutdu və eyni zamanda Uduri-Etiuni ölkəsinə gəlib çatdı. Bu yürüş nəticəsində Urartuya təxminən 60 min hərbi əsir gətirildi. Əhali yenidən xərac verməyə məcbur edildi.
II Sarduri assurilər ilə də toqquşmalı olurdu. Döyüşlərin birində Assur hökmdarı V Aşşurnirari (e.ə. 754–745-ci illər) üzərində qələbə çaldı. Bu da onun cənub-qərb istiqamətində yürüşünü nisbətən asanlaşdırdı. O, Şimalı Suriyada Uraılunun siyasi təsirini Dəməşqə kimi yaya bildi. Qərbə gedən ticarət yolları Urartunun nəzarəti altında qaldı. Van gölünün cənub-qərbində yerləşən Şupriya ölkəsi Urartuya tabe edildi. Cənub-şərq istiqamətində urartulular mannanıların ərazisinə daxil oldular. II Sardurinin salnaməsi qeyd edir: "Sonra mən Manna ölkəsinə yola düşdüm, ölkəni tutdum, kəndləri yandırdım və dağıtdım, ölkəni tar-mar etdim, kişi və qadınları Biayniliyə (Urartuya) sürüb apardım". II Sarduri Manna torpaqlarının bir qismi üzərində Urartunun siyasi təsirini yenidən bərqərar etdi. O, Urmiyyə gölünün yuxarı sahilindən keçərək Mannanın dağlıq vilayətlərinə girdi, 45 qala və yaşayış məntəqəsini tutdu. Eyni zamanda, istehkamla möhkəmləndirilmiş Libliuni hökmdar şəhərini və Puluadi ölkəsini ələ keçirtdi. O, Puluadi ölkəsinin Libliuni şəhərində yazılı abidə qoydurdu. Bu abidə Cənubi Azərbaycanın şimal hissəsində (ind. Qaraca Dağ vilayətinin Sakindil kəndi yanında) aşkar edilmişdir. II Sarduri işğal olunmuş şəhərləri külə döndərdi, ölkəni çapıb taladı, kişi və qadınları əsir apardı. Bununla yanaşı, II Sarduri burada yeni qalalar saldırdı. Yəqin ki, əhalini itaətdə saxlamaq üçün qalalara hərbi dəstələr yerləşdirdi. Beləliklə, II Sardurinin dövründə Mannanın kənar vilayətləri Urartunun himayəsi altına keçdi. Lakin bu da uzun sürmədi. Tezliklə Assuriya yüksəliş dövrünə qədəm qoydu və Manna müstəqilliyi uğrunda mübarizəni davam etdirdi.
Assuriya ilə mübarizə
E.ə. 745-ci ildə Assuriyada hakimiyyətə III Tiqlatpalasar gəldi. O, yüksək döyüş qabiliyyətli ordu yaratdı. III Tiqlatpalasar Assuriyanın əvvəlki qüdrətini bərpa etmək naminə fəaliyyətə başladı. E.ə. 743-cü ildə o, Şimali Suriyada Urartu ordusu ilə döyüşə başladı. II Sarduri Suriya hakimləri ilə birlikdə Assur ordusuna qarşı döyüşə girdi. Birləşmiş qüvvələr məğlub oldular, II Sarduri Urartuya qaçdı. E.ə. 735-ci ildə III Tiqlatpalasar bu dəfə bilavasitə Urartunun ərazisinə ordu yeritdi. İlk döyüşdə II Sarduri məğlub oldu və döyüş meydanını tərk etdi. Assur ordusu Urartunun paytaxtı Tuşpa şəhərini mühasirəyə aldı, lakin tuta bilmədi. Salnamə yazır: "Urartulu Sardurini onun baş şəhəri Tuşpada qapadım, şəhər darvazası qarşısında böyük qırğın saldım, mən əlahəzrətin təsvirini darvaza önündə qoydurdum". Bundan sonra III Tiqlatpalasar Urartu ərazisində müqavimətə rast gəlmədən dolandı və geriyə qayıtdı. Urartu bu zərbədən sonra bir daha özünə gələ bilmədi. Bir çox vilayətlər Urartunun siyasi təsir dairəsindən çıxdı. Buərazilər Assuriyaya qatıldı. Eyni zamanda, Urmiyyə gölü hövzəsində Urartu ağalığı ləğv edildi. Manna öz torpaqlarını qaytarmaq uğrunda mübarizəyə başladı.
İstifadəçi profili
İstifadəçi profili asağıdakı kimi ifadə edilir:
1) Adətən, girişə nəzarət üçün istifadə edilən istifadəçi təsviri. İstifadəçi profilinə istifadəçinin identifikasiya kodu, istifadəçi adı, parol, müraciət hüquqları və digər atributlar daxil ola bilər.
2) Fəaliyyətindəki dəyişiklikləri aşkarlamaq üçün istifadə edilə bilən istifadəçi fəaliyyətinin şablonu.
Albaniya Sosialist Xalq Respublikası
Albaniya Xalq Sosialist Respublikası — 1976–1992-ci illərdə Albaniyada mövcud olmuş marksist-leninist birpartiyalı dövlət. Albaniya dövləti 1944–1946-cı illərdə Albaniya Demokratik Hökuməti, 1946–1976-cı illərdə isə Albaniya Xalq Respublikası kimi tanınmışdır. Balkan yarımadasının cənub-qərbində, Adriatik və İoni dənizləri sahilində yerləşirdi. Sahəsi 28,7 min kilometr kvadrat olmuşdur. Paytaxtı Tirana şəhəri olmuşdur. İnzibati cəhətdən 26 retiyə bölünürdü. Tirana şəhəri ayrıca inzibati vahid kimi ayrılmışdır.